د ناروغیو پر وړاندې عامه پوهاوی او روانی ملاتړ د افغانی سرې میاشتې له فعالیتونو ګڼل کېږی. په همدې موخه د افغانی سرې میاشتې د ګرځنده روغتیایی ټیمونو مشاورین د تورخم له لارې راستنېدونکو کډوالو ته د دوی لپاره په جوړ شوی لنډ مهاله پنډغالی کې د یو شمېر ساری ناروغیو، غذا، صحی اوبو او همدارنګه د روانی ملاتړ په موخه دوی ته لازمې سپارښتنې او مشورې ور کوی؛ تر څو راستنېدونکی کډوال په دې لنډ مهاله پنډغالی کې له روانۍ ګډوډۍ او د ساری ناروغیو له لېږد وژغول شی. باید وویل شی، چې د افغانی سرې میاشتې د ګرځنده روغتیایی ټیمونو مشاورینو په تېرو لسو ورځو کې ۱۲۰۹ کسانو ته د ساری ناروغیو او روانی ګډوډۍ څخه د مخنیوی سپارښتنې او مشورې ور کړی دی. د یادونې وړ ده، چې افغانی سرې میاشتې په تېرو لس ورځو کې د تورخم له لارې راستنېدونکو ۷۷۸۰ تنه بېوزله او اړمنو کډوالو ته روغتیایی خدمات وړاندې کړی دی.